Hooligans koncert Egerben.
2018.01.29. 17:28:37
A borok városában, Egerben a kulturális élet is nagyon fontos szerepet tölt be. A könnyűzenei műsorok sok esetben előnyt élveznek.
Február 9-én, pénteken a Hooligans együttes érkezik, hogy megtartsa koncertjét a BRDWY elnevezést viselő szórakozó helyen este nyolc órai kezdettel.
A zenekar 1996-ban alakult, szerencsi gyökerekkel és a következő évben kiadták első albumukat. Ezt a húsz év folyamán még 13 nagylemez követte.
A jelenlegi felállásban négy zenész alkotja a csapatot. Műfajuknak elsősorban a pop-rockot tekintik, de a funk rock sem áll messze tőluk. Több video klipben is láthatta őket a közönség az elmúlt bő két évtized folyamán.
Több zenei díjat és elismerést is kaptak munkájukért.
Ezen az estén elsősorban a Jubileumi Best Of album, mely tavaly novemberben jelent meg, legnépszerűbb dalai hangzanak majd el, de a régebbi slágereket is hallhatja a közönség.
Érkezésüket komoly várakozás előzi meg az egri zenerajongók részéről, a jó hangulat garantált.
A koncertre az első száz jegy, elővételben még 2.500 Ft-ért megváltható, ezt követően 2.990 Ft lesz az ára. Az előadás előtt pedig már csak 3.500 Ft-ért lehet belépőkhöz jutni.